વિ. સં. ૧૯૯૨માં ભીનમાળના પ્રતિહાર રાજા નાગભટ્ટે પુષ્કર તળાવનો જીર્ણોધ્ધાર કર્યો અને ત્યાં મોટો યજ્ઞ કર્યો. સાથે સાથે શ્રીમાળનગરની સ્થાપના વખતે જે સૈન્ધવારણ્ય બ્રાહ્મણોને શ્રાપ આપીને દૂર કરવામાં આવ્યા હતા, તેમના શાપ-વિમોચનનો યજ્ઞ પણ કરવામાં આવ્યો. તે પછી શ્રીમાળી બ્રાહ્મણો અને સૈન્ધવારણ્ય બ્રાહ્મણોનું પુનર્મિલન થયું. પુષ્કરમાં બનેલ આ ઘટના પછી સૈન્ધવારણ્ય બ્રાહ્મણો પુષ્કરણા બ્રાહ્મણો તરીકે ઓળખાતા થયા.